આજકાલ હાસ્ય માટે ’લાફિંગ ક્લબો’ સ્થપાઈ રહી છે. હસો-ખૂબ હસો- પેટ ભરીને કે પેટ પકડીને હસો ! સ્નાયુઓનો તણાવ દૂર કરવા માટેની કસરત-શાળા તરીકે આ પ્રવૃત્તિ ચાલે તેમાં વાંધો નથી, પણ અહીં એની વાત નથી, અહીં તો હાસ્યવૃત્તિની વાત છે – જે માણસની અંદરની પ્રસન્નતાને પ્રગટ કરે છે. જિંદગીની વિચિત્રતાઓ અને વિસંગતિઓને માણસે હસી કાઢવી જ પડે છે. હાસ્ય માણસની જિંદગીની ધક્કામુક્કીમાં એક મોકળાશ ઊભી કરે છે.